**A- *Møteprotokoll***

RiddoDuottarMuseat

Styremøte i Lakselv 10.12.21 kl. 10:00-16:00.

Tilstede:

Hilde Skanke Styreleder (fraværende i sak 26-21)

Liv-Elin Wilhelmsen Styremedlem

Ann Britt Eira Sara Styremedlem

Sten Magnar Nikodemussen Styremedlem

Stine Marie Høgden Vara

Ingar Eira vara

Ellen Bals Ansatterepresentant/styremedlem.

Anne May Olli Sekr.

Ingvald Laiti, Averdi Deltok digitalt med orientering om regnskap og sak 23/21

Fraværende: Marianne Balto, Ann Britt Eira Sara, Ellen J Sara Eira, Olaug Larsson, Eilif Norvang, Sten Magnar Nikodemussen.

**Saknr: SAK**

**2021 Godkjenning av innkalling og saksliste**

Godkjenning av innkalling og saksliste

Vedtak: Innkalling godkjent.

**2021 Valg av to personer til å signere protokoll.**

Valg av to personer til å signere protokoll

Vedtak: Enstemmig valgt Stine Marie Høgden og Ellen Bals.

**1. ORIENTERINGSSAKER**

**2021 ORIENTERINGER**

Regnskap pr 30.10.21

- Ansatte har valgt vara til styre

- Kulturrådets vurderinger av de samiske museene 2020

- Dialogmøte mellom sametinget, samisk museumslag/NMF og direktørene 1.12 i Oslo

- Plusstimer oppspart i 2021 til utbetaling er mindre enn i fjor

- Kautokeino bygdetun må oppgradere elketronikk/lys utstillingene

- Porsanger museum jobber med å finne løsning for ytterligere samlokalisering

- SVD 50 årsjubileum neste år og er ledende av museene på 3D

- Kokelv sjøsamiske museum har gjennomført tilstandsanalyse av alle bygg

- Byggesaken: ferdig konseptutredning for SVD/Kunstmuseum. Jobber med å få oversikt over brukerutstyr og hva som

tilhører byggprosjekt av utstyr.

- Ny ansatt på kunst fra og med 1.1.2022

- Trommesaken har gitt RDM-SVD stor oppmerksomhet

- Markedsstrategiarbeidet ferdigstilles til neste styremøte

- Rensing av gjenstander i kjølemagasin og XRF- undersøkelser i november og desember

- Arbeidsgruppe byggesak i Hammerfest: Stoppet opp. Ingen respons fra Hammerfest kommune.

- Koronasituasjonen: RDM følger de nasjonale anbefalinger, samt lokale regler.

**Vedtak:** Tatt til orientering.

**2. OPPFØLGINGSSAKER**

**Ingen saker**

**3. BESLUTNINGSSAKER**

**Sak 22-2021 Prioriteringer 2022**

1. Dokumenter:
* Budsjett 2022
1. Saksutredning:

RDMs styre har vedtatt en Strategiplan 2017-2022. Dette medfører at RDMs aktiviteter må rettes mer etter strategidokumentet og prioriteres deretter. De prioriteringer som er gjort for 2021 vil innebære langsiktig arbeid, og RDM fortsetter derfor med noen av de de samme hovedpunkter.

**I 2021 har RDM følende 8 hovedprioriteringer:**

* Øke grunnbemanningen til RDM med 1,5 stillinger
* SVD og kunstmuseets byggesak, ny fase. BRUKERUTSTYR
* Markeds- og mediestrategi plan.
* Fortsette arbeidet med å styrke forskning, tilrettelegging for lærlingplasser og museumsfaglig utdanning
* Helhetlig gjennomgang av byggeplaner i RDM (Kokelv, Porsanger og Kautokeino i tillegg til Kunstmuseum/SVD-saken)
* Trommesaken, krav om eierskap
* Fellesprosjekter – primusarbeid, 3D, Vappus. Fortsatt viktig med egenandel til prosjekter.
* Restaurering av stabbur, Gilišilj

År 2021 har også blitt ett annerledes år på grunn av Covid-19 pandemien, med begrensinger på antall personer som kan omgås og slutten av året ble noe preget av smitteutbrudd i blant annet Karasjok. Dette innebærer at det har vært løpende prioriteringer, slik som begrenset publikumstetthet og publikumstengt museum når smitten kom til Finnmark, hjemmekontor-løsninger og omprioritering av aktiviteter og oppgaver. Det vi derimot har blitt gode på, så er det digitale møter.

Av prioriteringene i 2021 har følgende blitt gjort:

* En stilling på kunstmagasinet er opprettet og stillingen besettes i januar 2022.
* Fortsatt arbeidet med å styrke samisk museumsfaglig arbeid. Direktøren har for eksempel vært gjesteforeleser på universitetet i Oslo og Tromsø. Vi har en ansatt med doktorgrad som deltar på flere forskningsprosjekt.
* Markeds- og mediestrategi-planarbeidet er kommet godt i gang og ferdigstilles i 2022. Vi har økt vår aktivitet på sosiale medier, tilpasset profil til SoMe, jobber med å bedre nettsidene og bedre sikkerheten til nettsiden (mot hacking).
* SVD/Kunstmuseum byggesak pågår fortsatt i 2022. Vi jobber fortsatt med å få inn informasjon om brukerutstyr, og oppmerksomhet rundt det manglende samiske kunstmuseet.
* Helhetlig gjennomgang av byggeplaner i RDM (alle museene) er ikke ferdig. Dette arbeidet vil pågå parallelt med byggesaken SVD/Kunstmuseet, som er første prioritet. Deretter er det byggesaken i Kokelv som er prioritert og her har arbeidet stoppet opp på grunn av manglende oppfølging fra Hammerfest kommune.
* Trommesaken pågår inntil Danmarks kulturdepartement har avgjort saken. Vi har fått stor internasjonal oppmerksomhet i denne saken.
* Fellesprosjekter, slik som primus, vappus mm vil fortsette i årene som kommer. Det er viktig at RDM klarer å sette av økonomisk handlingsrom til dette arbeidet.
* Restaurering av stabbur på Gilišilju vil ferdigstilles neste år. På slutten av dette året har oppmerksomheten vært rettet mot restaurering av kirka i Máze (Máze-Zion).

1. Forslag til vedtak:

Direktøren vil fremme følgende 8.prioriteringer for 2022:

* SVD/Kunstmuseums-byggesak fortsetter, samtidig ser vi på alle bygg-behov i RDM.
* SVD feirer 50 år i 2022, jubileumsarrangement Karasjok. Tromma er en viktig del av dette arrangement.
* KSM feirer 30 år i 2022, jubileumsarrangement Kokelv
* Bygningsvern er et område det er nødvendig å styrke ved RDM. Her har vi et potensiale vi ennå ikke har klart å få ut godt nok.
* Det er behov for å styrke resepsjonen på SVD, som også er hovedadministrasjon for hele RDM. All post, e-post og telefoner for hele RDM kanaliseres til SVDs resepsjon. Det er ønske om å spesialisere stillingen også mot SoMe og RDMs nettside. Dette er et viktig arbeid jamf. markedsstrategi-planarbeidet som ferdigstilles neste år.
* I 2022 er det for første gang en samisk paviljong på verdens største kunstutstilling i Venezia, Italia. Det er viktig at RDM er synlig på de ulike arrangement som pågår der, blant annet planlegges det en «Global Indigenous Curatorial and Artist Gathering». Samme år er det 5 år siden vi arrangerte «There is No Sámi Dáiddamuseax» i Tromsø, og det er viktig at vi synliggjør hva som har skjedd / ikke skjedd siden den gang.
* 2022 er også året vi skal evaluere strategiplanen fra 2017, og legge ny strategi for de neste fem årene.
* For RDM er det viktig at vi har det godt på jobb. Arbeidet med godt fysisk og psykisk arbeidsmiljø er fortsatt viktig satsningsområde, og er underliggende hensyn for flere av de overstående prioriteringer. Det er viktig at RDM fortsetter med personalsamlinger, team-building og felles prosjekter. Sammen er vi sterkere!
1. Vedtak: Forslag til vedtak enstemmig vedtatt.

**Sak 23 -2021 Budsjett 2022**

1. Dokumenter:
* Sak 6/21 Budsjettinnspill 2022, styrevedtak 25.03.21
1. Saksutredning:

Gjennom tidligere budsjettinnspill og dialogmøter med Sameting, kommuner og fylkeskommune, så har RDM prøvd å synliggjøre våre behov. RDMs avdelinger består av fem individuelle museer med svært ulikt grunnlag i form for ansvarsområder, samlingstørrelser, fasiliteter og behov. Nedenfor følger korte eksempler på de ulike museenes utfordringer og behov.

I Kokelv har ikke RDM et eget museumsbygg. Museet er gården som selv er en del av samlingen til Kokelv sjøsamiske museum. Det innebærer at det er mangel på areal til visning av utstillinger og andre aktiviteter. I tillegg er det behov for å bidra mer til å styrke den sjøsamiske kultur. I 2022 har museet 30 års jubileum.

I Porsanger har det vært mange lokaliteter og har de senere år blitt sentralisert til Lakselv. På denne måten styrkes fagarbeidet, når man ikke må bruke ressurser på flere lokaliteter og transport mellom disse. Vi jobber fortsatt med å få til 100% samlokalisering, og få egnede lokaler for magasinering og kulturhistorisk utstilling under samme tak. Porsanger har også behov for å styrke formidlingen av det tre-kulturelle Porsanger.

I Karasjok er Norges første og eldste samiske kulturbygg, Sámiid Vuorká-Dávvirat (SVD). Bygget bærer preg av 49 år i offentlig bruk, og har 50 års jubileum som vil bli markert i 2022. SVD har også en samling av verneverdige bygg på museumsområdet. Museet har behov for utbedringer som går ut på priming av betongveggene i 1.etasje (kr. 208 400,-), Gulvteppe i utstillingslokaler (kr. 431 500,-), Utbedre vegg og gulv på Stormagasinet (kr. 66 400,-) og utbedre gulv og vegg på barnerommet (kr. 110 500,-). For å få et bedre arbeidsmiljø og forbedre både oppbevaring og utstillings fasilitetene er det investeringsbehov for kr. 816 800,- I tillegg er det sterkt behov for flere stillinger lokalisert i Karasjok; en 100% i resepsjonen, og 100% kurator/utstillingsdesigner.

Kunstsamlingen har et magasin i Karasjok, og det er fortsatt behov for et kunstmuseum for en stadig voksende samling.

Innkjøpskomiteen har fått tildelt kr. 7 000 000,- til innkjøp av samtidskunst fra Kulturdepartementet, i tillegg til de årlige bevilgninger fra Sametinget. Dette utfordrer magasinkapasiteten og arbeidsmengden. RDM har derfor utvidet grunnbemanningen til to stillinger som vil være i virkning fra og med januar 2022, gjennom omdisponering innenfor eget budsjett. Arbeidsmengden på magasinet har blitt sterkt utfordret det siste året, uten at denne arbeidsmengden kompenseres med offentlige midler til økt bemanning.

I Kautokeino har museet eldre bygg med behov for oppgradering, og magasinkapasiteten er også utfordret. Bygdetunet har også en stor samling av verneverdige bygg på museumsområdet. Kautokeino bygdetun har behov for å få utstilt Bååstede gjenstander og i den forbindelse er det behov for å kjøpe inn klimamontre til kr. 538 000,- I tillegg er det behov for utbedring av elektronikk og ventilasjon til kr. 150 000,-, Transport av Bååstede gjenstander til kr 40 000,- kommer i tillegg. For å kunne hente hjem gjenstander fra Oslo, vil Kautokeino bygdetun ha behov for kr. 728 000,-

Budsjettinnspillet RDM har sendt ut til stat, fylke og kommuner er basert på de ulike museenes overnevnte behov for driftsstøtte neste år. Innspillet er på totalt kr. 15 167 400,-

I **sametingets** budsjettforslag for 2022 fremkommer det et budsjett til RDM på kr. 13 147 000, som tilsvarer en økning på 3,6 %. Av dette er 150 000,- øremerket husleie til kunstmagasin, 500 000,- dokumentasjonsprosjektet og sannsynligvis innkjøpskomiteens faste tilskudd på kr 560 000,- (fremkommer ikke i budsjettforslaget, men vil fremkomme i tildelingsbrev). Uten øremerking er tilskuddet fra sametinget på kr. 11 937 000,- for år 2022. RDM sendte innspill til sametinget om umerket direktetilskudd på kr. 12 500 000,- for år 2022. Dette betyr at Sametinget innvilger kr. 563 000,- under det innmeldt behov for driftsmidler til RDMs museer.

Innspill fra RDM til **Troms- og Finnmark fylkeskommune**: driftsstøtte på kr. 515 844,- økes til kr. 1 500 000,-

Det er utfordrende å ikke vite hva man får i fylkeskommunalt tilskudd for inneværende år før i mars måned (som i 2021). Informasjon fra fylkeskommunens administrasjon er at Fylkestinget vil vedta en ramme forhåpentligvis i desember og etter det vil adm fordele beløp til de ulike museene. Pr nå kan vi ikke annet enn å vente, og sannsynligvis vil det gå ut i 2022 før vi få kunnskap om hvor mye vi får i driftsstøtte fra Troms- og Finnmark fylkeskommune. I budsjettet for neste år setter vi derfor inn samme beløp som i år.

I dag har kommunene samlet tilskudd til RDM på kr. 898 000.-, og vi ber om en økning til kr. 1 167 400.- Over mange år har ikke tilskuddene fra kommunen blitt større, og er derfor i realitet en økonomisk nedgang.

Kommunestyrenes behandling av budsjett 2022 er i etterkant av RDMs styremøte. Det er fortsatt usikkert hva RDMs museer vil få fra sine vertskommuner. Det kommunale tilskuddet går uavkortet til lokalmuseet:

**Karasjok kommune**

Innspill fra RDM til Karasjok kommune om at driftsstøtte på kr 220 000,- økes til kr. 286 000,- Karasjok kommune har to museer i kommunen, SVD og det fremtidige kunstmuseet. Kommunedirektørens budsjettforslag har ikke tilskudd til RDM pr dato. Kommunestyret behandler budsjett 16.12.21. RDM har vært i dialog med ordfører. Optimister som vi er, lar vi beløpet på kr 220 000 stå i budsjettet, med forbehold om regulering i revidert budsjett 2022.

**Kautokeino kommune**

Innspill fra RDM til Kautokeino kommune om at driftsstøtte på kr. 217 000,- økes til kr. 282 100. Kommunedirektøren i Kautokeino har ikke lagt til økning, men står på 217 000. I tillegg er Gilišiljus tilskudd på listen over mulige kutt (ikke lovpålagte kostnader). Kommunestyret behandler budsjett 16.12.

**Porsanger Kommune**

Innspill fra RDM til Porsanger kommune om at driftsstøtte på kr. 251 726,- økes til kr. 327 244. Administrasjonen har gitt tilbakemelding om at det ikke er lagt til økning. Kommunestyret behandler budsjett 16.12.

**Nye Hammerfest kommune**

Innspill fra RDM til Hammerfest kommune om at driftsstøtte på kr. 209 348,- økes til kr. 272 155. Pr dato har administrasjonen i Hammerfest kommune lagt til grunn å følge RDMs innspill. Kommunestyre behandler budsjett 16.12.

 Slik direktøren legger opp budsjett fro 2022 i dag, vil RDMs totale budsjett være på

kr. 13 871 225,- (inkl. billettinntekt og salg) som er kr. 1 296 175,- mindre enn behovet til neste år. Det er fortsatt en usikkerhet om kommunalt tilskudd vil være som budsjettert, og om museumsbesøk vil ta seg opp som budsjettert.

Det er veldig vanskelig å ha en økonomisk plan over flere år, når RDM ikke vet hva museene har i tilskudd fra år til år. Det er utfordrende å planlegge og dertil gjennomføre planer, når man som i 2021, ikke får svar på hva man har i driftstilskudd inneværende år før ut i mars måned. Dette påvirker handlingsrommet museene har negativt.

På bakgrunn av totalbudsjettet vil rammefordelingen til museene være som følger:

PERSONALKOSTNADER:

RDM Hálldahus kr. 2 701 173,-

SVD kr. 2 338 382,-

GG kr. 1 168 423,-

PM kr. 1 240 647,-

JMM kr. 606 072,-

Dáidda kr. 1 211 309,-

SUM RAMME FOR PERSONALKOSTNADER: 9 266 007,-

Andre DRIFTSKOSTNADER:

RDM Hálldahus kr. 1 025 888,-

SVD kr. 1 153 000,-

GG kr. 360 400,-

PM kr. 684 100,-

JMM kr. 376 000,-

Dáidda kr. 1 005 830,-

SUM RAMME FOR ANDRE DRIFTSKOSTNADER: kr. 4 605 218,-

SUM Driftskostnader: kr. 13 871 225,-

1. Forslag til vedtak:

Budsjett 2022 fordeles som følger:

Personalramme kr. 9 266 007,-

Øvrig driftsramme kr. 4 605 218,-

Totalt rev. Budsjett 2022: kr. 13 871 225,-

1. Vedtak: forslag til vedtak enstemmig vedtatt.

**Sak 24-2021** **Avtale med Samiske Kunstneres Forbund om samlingen «Arts from the Arctic»**

1. Dokumenter:

-kontraktavtale

1. Saksutredning:

Hvorvidt RiddoDuottarMuseat ved avdeling Samisk Kunstmagasin skal forvalte/forsikre/magasinere samt låne ut 85 enkeltverker av samlingen Arts from the Arctic, som er i eie av SDS – Samiske Kunstneres Forbund.

• «Arts from the Arctic» er en kunstsamling utført av urfolkskunstnere fra Canada, Grønland, Russland og Sápmi som er av en beregnet verdi til 2.298.000 NOK

• Samlingen består av flere kvalitetshåndverk som skulpturer, malerier, teger, sølv, mykduodji, og hardduodji. Tromme-replika, kniver, skulpturer, trykk og teger av denne samlingen tilhører også kjente kunstnere som Rose-Marie Huuva, Håvard Larsen, Margit Kitok Åstrøm, Jon Ole Andersen, Thomas Marainen, Aage Gaup, og Hans Ragnar Mathisen m.fl.

• Samlingen består også av viktige verker utført av kanadiske, grønlandske, og russiske urfolkskunstnere – slik at RiddoDuottarMuseat da ivaretar øvrige urfolkskunstneres kunst.

• Samlingen ble overført til De Samiske Samlingers forvaltning i 1995 etter å ha vært utstilt på Samisk Kunstnersenter i Karasjok.

• Senere ble samlingen overført til den nye avdelingen Samiske Kunstmagasin.

• Ansatte på Samisk Kunstmagasin har per dags dato etterspurt en formell avtale vedrørende forvaltningen av «Arts from the Arctic» da denne form for avtale manglet.

• Det er verdt å bemerke at siden 1995 har samlingen «Arts from the Arctic» vært en viktig del av kunstsamlingen og blitt fremvist ved flere utstillinger.

Historikk

- Ideen for en verdensutstilling av arktiske kunstverker oppstod i 1980 på World Crafts Councils (WWC) i Kyoto, Japan.

- Innledningsvis var prosjektet «Arts from the Arctic» et samarbeid mellom SDS, festspillene i Nord-Norge, og WWC.

- I 1984 fikk SDS det fulle ansvaret med å produsere verdensutstillingen «Arts from the Arctic».

- Fra 1984 – 1995 estimerer SDS en utgiftskostnad til prosjektet lik NOK 3,9 millioner, hvorav NOK 740.000 gikk til kunstinnkjøp.

- Multinasjonal Hovedkomité bestående av medlemmer fra Alaska, Canada, Grønland, Norge og Russland la ut totalt NOK 866.000 til verdensutstillingen. Norske myndigheter ga NOK 240.000 av disse midler, men det foreligger ikke tall på hvor mye hver enkelt av de øvrige nasjoner bidro med.

- Til den tid nytt samisk kunstmuseum bygges ønsker SDS å skrive en ny avtale for «Arts from the Arctic» med RiddoDuottarMuseat. Det har vært nevnt at det da kan være ønskelig å overføre eierskapet fullstendig til museets samling når nytt museum står oppført.



1. Forslag til vedtak: Forvaltningsavtale godkjennes av styret
2. Vedtak: Forvaltningsavtale godkjennes av styret.

**Sak 25-2021 Møteplan 2022**

1. Dokumenter:
2. Saksutredning:
3. Forslag til vedtak:

Det skal være fire styremøter i året, og følger års-hjulet for museet;

17.03.22, Kautokeino

Viktigste saker: Budsjettinnspill 2023 og aktivitetsplan 2022 (frist 01.04 til sametinget),

21.06.22, Kokelv/Hammerfest.

Viktigste saker: Årsmelding og årsregnskap (frist revisor 30.6, frist regnskapsregisteret 31.7)

Siste styremøte for denne perioden.

08.09.22, Porsanger

Viktigste saker: Konstituering av nytt styre fra og med 01.07.22, Revidert budsjett. Styreseminar

08.12.22, Karasjok

Viktigste saker: Prioritering 2023, Budsjett 2023

1. Vedtak: Forslag til vedtak vedtatt.

**4. DISKUSJONSSAKER**

**Evaluering av strategiplan fra 2017 neste år**

Vedtak: Saken utsettes til neste styremøte

**5. OPPSUMMERING**

**Sak 26-2021 Eventuelt**

Personalsak Unn.Off.

Vedtak: Permisjonssøknad innvilget.

Referatet bekreftes riktig:

\_\_\_(sign.)\_\_\_\_ \_\_\_\_\_\_(sign.)\_\_\_\_\_

Stine Marie Høgden Ellen Bals

Styremedlem Styremedlem